**РЕШЕНИЕ № ПВ –91-ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: „**ЦЕХ ЗА СГЛОБЯВАНЕ, ПРОЕКТИРАНЕ НА ИНТЕЛИГЕНТНИ СИСТЕМИ ЗА ОСВЕТЛЕНИЕ И ЕЛЕКТРИЧЕСКИ ТАБЛА, СКЛАД ЗА ГОТОВА ПРОДУКЦИЯ“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: **в УПИ 016015 - складова и търговска дейност, ПИ 47295.16.29, с. МАРКОВО, община РОДОПИ**

**Възложител: „КА СИСТЕМС” ООД,** с. Извор 4116, местност „Червенака” № 41А,

**Характеристика на инвестиционното предложение /ИП/:**

Инвестиционното предложение предвижда изграждане на цех за сглобяване, проектиране на интелигентни системи за осветление и електрически табла, склад за готова продукция. В имота ще бъде изградена сграда с разгъната застроена площ 804,34 кв.м. В конструктивно отношение сградата представлява смесена конструкция: стоманобетонна - за цеха, и сглобяема метална конструкция с ПУР панели за стени и покрив - за склада.

Транспортното обслужване на имота ще се осъществява от местен път №47295.15.41, разположен на запад.

Електрозахранването ще се осъществи чрез изграждане на нова кабелна линия 20 kV от БКТП „Храмър”, ВЛ 20 kV „Бяла черква” до нов БКТП в имота и нова кабелна линия 1 kV пт ТНН на нов БКТП до стандартизирано влектромерно табло тип ТЕПО.

В населеното място няма изградени водопроводна и канализационна мрежи. На площадката се предвижда локален водоизточник на подземни води, заложен в кватернерния водоносен хоризонт, който е част от подземно водно тяло „Порови води в Кватернер - Горнотракийска низина”, с код BG3G000000Q013. Сондажния кладенец ще бъде дълбочина до 25 м. и с максимален проектен дебит, съобразен с хидрогеоложките проучвания около 1 л/сек. и годишно водно количество до 1800 куб.м. Водата за питейни нужди ще се осигурява на база сключен абонаментен договор за доставка на минерална вода и ползване на диспенсери.

Отпадъчните води ще се заустват във водоплътна изгребна яма, която ще се почиства периодично от лицензирана фирма на база сключен договор.

Инвестиционното предложение в частта си, касаеща сондажния кладенец попада в обхвата на т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

УПИ 016015, с. Марково, община Родопив, в който ще се реализира инвестиционното предложениене попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0001033 „Брестовица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Предвижда се в имота да бъде изградена сграда с разгъната застроена площ 804,34 кв.м. В конструктивно отношение сградата представлява смесена конструкция: стоманобетонна - за цеха, и сглобяема метална конструкция с ПУР панели за стени и покрив - за склада.

Сондажния кладенец ще бъде дълбочина до 25 м. и с максимален проектен дебит, съобразен с хидрогеоложките проучвания около 1 л/сек. и годишно водно количество до 1800 куб.м. Строително-монтажните работи за изграждане на сондажния кладенец се свеждат до: сондажни работи по създаването му. Сондирането ще се извърши със сондажна апаратура ФА-12 - роторно, с обратна циркулация на промивната течност. Тъй като промивната течност, при този метод на сондиране е чиста вода, то няма да има предпоставка за заглиняване на водоносния хоризонт. Този метод на сондиране позволява точното отбиване на преминатите литоложки разновидности и изучаването на геоложкия разрез. По време на сондирането ще се документират преминатите литоложки разновидности и ще се опише геоложкия разрез. На тази база ще се определи точното разположение на филтърната част на експлоатационната колона. Филтърната част на колоната ще бъде разположена срещу преминатите водоносни интервали. Филтрите ще бъдат прорезни. В задтръбното пространство на филтровата част от колоната ще бъде направена обсипка от промит речен чакъл – фракция 5 - 30. Над обсипката ще бъде изпълнен циментов тампонаж.

Всички дейности ще се извършват пряко на площадката, без да са необходими допълнителни площи.

* Дискомфорт за околната среда е вероятен предимно по време на строителните работи, свързан предимно с повишени нива на шум и прах, локален и временен в рамките на разглежданата площадка.
* Всички отпадъци, генерирани от строителството и експлоатацията на обекта ще бъдат съхранявани и управлявани, съобразно нормативните изисквания на *Закона за управление на отпадъците.*
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Инвестиционното предложение ще се реализира в УПИ 016015 - складова и търговска дейност, ПИ 47295.16.29 по КК, местност БЕДРОЗОВ БУНАР, с. МАРКОВО, община РОДОПИ.

Сондажният кладенец има следните географски координати:

Х 42º05'23.054" У 24º42'14.913".

● В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

* След поискано становище за определяне степента на въздействие върху водните тела, с писмо изх. № КД-04-108/21.03.2017г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда. Поставени са условия, които са задължителни за Възложителя.

**III. Способност за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001033 „Брестовица”
2. Имотът попада в урбанизирана територия на с. Марково. Поради това, както и отдалечеността на имота от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 4013/05.05.2017г. РЗИ - Пловдиве определила, че предвид характера и местоположението на ИП не се очаква риск за човешкото здраве.

**V. Обществен интерес към предложението за строителство, дейности или технологии :**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Родопи и кметство с. Марково. Общината и кметствота са информирали РИОСВ Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следните условия:**

Да се спазват условията в писмо изх. № изх. № КД-04-108/21.03.2017г. на БД ИБР Пловдив, копие от което е приложено към настоящето Решение**.**

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**С уважение,**

**Димитър Георгиев Димитров 12.05.2017г.**

За Директор на РИОСВ - Пловдив

Съгласно Заповед на Министъра на ОСВ № РД-495/07.09.2016г.